  Анжелика Тихонова корреспондент Нидерландыысь Эммен карын ортчем суй-пыдзыя сӧсыр луисьёс но ляб адӟисьёс пӧлын велоспортъя дуннелэн чемпионатаз Удмуртиысь паравелосипедистъёсмы куинь медаль утӥзы. Со сярысь элькунысьтымы физкультурая, спортъя но егитъёсын ужан политикая министерстволэн пресс-службаез ивортэ. Кизнерысь спортсменмы Сергей Пудов нимаз ӵошатсконын но группаен ӵошатсконын азвесь медальёс утӥз. Ижкарысь Арслан Гильмутдинов группаен ӵошатсконын кыкетӥ луиз. Тодэ вайытом, Нидерландыын параелоспортъя Дуннелэн чемпионатэз 12-15 куарусёнэ ортчиз. Россилэн командаяз Удмуртиысь куинь адями пыриськиз. Тегъёс: Спорт Удмуртия велоспорт спортъяминистерство СергейПудов АрсланГильмутдинов  